** Értesítés óvodai beiratkozás változásáról**

**2020/2021 nevelési évre**

Tájékoztatom a Tisztelt Szülőket a **2020/2021 nevelési évre történő óvodai beiratkozás menetéről**. Az egyedi eljárási szabályait a 7/2020. (III.25) Emmi határozta meg, figyelembe véve az Emberi Erőforrások miniszterének a veszélyhelyzet kihirdetéséről szóló 40/2020. (III.11) Korm. Rendeletet.

1. Amennyiben Ön **nem a kötelező felvételt biztosító óvodába** kívánja beíratni a gyermekét (rendelkezik lakcímmel Úrhidán, de nem ide kívánja beíratni):
* **2020. április 2-17** között a választott intézménybe **elektronikus formában** küldje el a beiratkozásra vonatkozó **szándéknyilatkozatát** – aláírva (általában minden óvoda rendelkezik saját szándéknyilatkozattal)
* az óvoda vezetője a gyermek óvodai felvételéről alapítványi, egyházi óvoda esetén 2020. március 20-ig dönt, **körzetes óvoda esetén 2020. április 30-ig dönt, amelyről a szülőt írásban értesíti.**
1. Amennyiben Ön **a kötelező felvételt biztosító óvodába** kívánja beíratni gyermekét (rendelkezik Úrhidán lakcímmel és ide kívánja beíratni gyermekét):
* **2020. április 21-29 között** minden esetben szíveskedjen elküldeni a kötelező felvételt biztosító intézménybe a beiratkozásra vonatkozó **szándéknyilatkozatát** – aláírva – **elektronikus formában** az urhidaiovoda@gmail.com email címre.
* az óvoda **2020. április 21-ig** automatikusan minden olyan gyermeket felvesz az intézménybe, aki **2020. augusztus 31-ig betölti 3. életévét** és nem íratták be korábban másik intézménybe. A beiratkozáshoz szükséges okiratok bemutatására a gyermek első óvodai nevelési napján kerül sor!
* **szándéknyilatkozat alapján** **szabad férőhelyek függvényében felvehető** azon gyermek is, aki **2020. szeptember 1 - december 31. tölti be 3. életévét**. A beérkezett szándéknyilatkozat alapján a vezető a szülőkkel egyeztet! A felvételről a vezető dönt **2020. április 30-ig**, amelyről a szülőt írásban értesíti!

Kérem, akinek lehetősége van, szíveskedjen a szándéknyilatkozathoz mellékelni a személyes okiratok fotóját/másolatát:

* gyermek születési anyakönyvi kivonata
* gyermek személyi igazolványa, lakcímkártyája, TAJ kártyája
* szülő(k) személyi igazolványa, lakcímkártyája

Úrhida, 2020. március 31.

 Bozsák Szilvia intézményvezető